**લાલન કોલેજમાં યોજાયું વ્યાપન પર્વ**

તારીખ : ૧૨.૧.૨૦૨૪ : આજરોજ ભુજની આર. આર લાલન કોલેજ મધ્યે ફાર્બસ ગુજરાતી સભા અને લાલન કોલેજના સંયુક્ત ઉપક્રમે વ્યાપન પર્વનો કાર્યક્રમ યોજાઈ ગયો. આ કાર્યક્રમ અંતર્ગત મુખ્ય મહેમાન તરીકે જાણીતા કવિ શ્રી રમણીક સોમેશ્વર ઉપસ્થિત રહ્યા હતા. તેમજ ‘શ્રાવ્યમાધ્યમ અને ભાષા’ એ વિષય પર સર્જક વસંત જોશી અને ‘ચિત્રકલા : આસવાદ’ એ વિષય પર પિયુષ ઠક્કરે વક્તવ્ય આપ્યા હતા. કાર્યક્રમના પ્રારંભે સ્વાગત ગીત ગુજરાતી વિભાગના હિંમતસિંહ સોઢાએ રજૂ કર્યું હતું. ત્યારબાદ પૂજા વાઘેલાએ ગઝલનું પઠન રજૂ કર્યું હતું. શાબ્દિક આવકાર સંસ્કૃત વિભાગ અને જ્ઞાનધારાના અધ્યક્ષ ડૉ. મેહુલ શાહે આપ્યો હતો. ત્યારબાદ ફાર્બસ ગુજરાતી સભા તરફથી વક્તાઓને પુસ્તક દ્વારા સન્માનિત કરવામાં આવ્યા હતા. વક્તાશ્રીઓનો પરિચય વિદ્યાર્થીઓ જીન્નત, જીનામ અને નિયતિએ આપ્યો હતો. આ પર્વ નિમિત્તે ત્રણેય વક્તાશ્રીના વક્તવ્યો યોજાયા હતા અને જુદાં જુદાં વિષયો ઉપર વિદ્યાર્થીઓની સમજ વિકસે એ રીતે જ્ઞાનવર્ધક આ વક્તવ્યનો લાભ વિદ્યાર્થીઓએ મોટી સંખ્યામાં લીધો હતો. કાર્યક્રમને અંતે આભારદર્શન ગુજરાતી વિભાગના ડૉ. ચૈતાલી ઠક્કરે કર્યું. સમગ્ર આયોજનમાં ડૉ. નીલુ ગોહિલ અને ડૉ. રાજેન્દ્ર બાંભણિયાએ સહકાર આપ્યો હતો.